DEĊIŻJONI TAL-KUMMISSJONI
ta’ l-20 ta’ Ġunju 2005
li temenda d-Deċiżjoni 92/452/KEE dwar it-timijiet li jiġbru l-embrijuni bovini fin-New Zealand u l-Istati Uniti ta’ l-Amerika
(notifikata taħt id-dokument numru C(2005) 1812)
(Test b'rilevanza għaż-ŻEE)
(2005/450/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 89/556/KEE tal-25 ta’ Settembru 1989 dwar il-kundizzjonijiiet tas-saħħa ta’ l-annimali għall-kummerċ intra-komunitarju f’pajjiżi terzi u l-importazzjoni minn pajjiżi terzi ta’ embrijuni ta’ annimali domestiċi ta’ l-ispeċi tal-bovini (1), u b’mod partikolari l-Artikolu 8(1) tagħha,
Billi:
(1)
Id-Deċiżjoni tal-Kummissjoni 92/452/KEE tat-30 ta’ Lulju 1992, li tistabbilixxi listi ta’ timijiet li jiġbru l-embrijuni u timijiet li jipproduċu l-embrijuni approvati f’pajjiżi terzi għall-esportazzjoni ta' l-embrijuni tal-bovini fil-Kommunità (2), tipprevedi illi l-Istati Membri għandhom jimpurtaw l-embrijuni biss mill-pajjiżi terzi fejn dawn inġabru, ġew ipproċessati u nħażnu mit-timijiet li jiġbru l-embrijuni elenkati f'dik id-Deċiżjoni.
(2)
In-New Zealand talbet li għandhom isiru emendi lil-lista fir-rigward ta’ dak li hemm entrat għal dak il-pajjiż, speċjalment it-tneħħija ta’ seba’ ċentri u l-emendi għall-indirizzi ta’ tliet ċentri. Barra minn hekk, in-New Zealand bidlet l-ittri fin-numru ta’ approvazzjoni taċ-ċentri.
(3)
L-Istati Uniti ta’ l-Amerika talbet li għandhom isiru emendi lil-lista fir-rigward ta’ dak li hemm entrat għal dak il-pajjiż, speċjalment iż-żieda ta’ ċentru u l-emendi għall-indirizzi ta’ tliet ċentri.
(4)
In-New Zealand u l-Istati Uniti ta’ l-Amerika pprovdew garanziji fir-rigward tal-konformità mar-regoli xierqa stabbiliti fid-Direttiva 89/556/KEE u t-timijiet li jiġbru l-embrijuni kkonċernati ġew approvati uffiċjalment għall-esportazzjonijiet fil-Komunità mis-servizzi veterinarji ta’ dawk il-pajjiżi.
(5)
Id-Deċiżjoni Nru. 92/452/KEE għandha tiġi emendata skond dan.
(6)
Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DIN ID-DECIZJONI:
Artikolu 1
L-Anness għad-Deċiżjoni 92/452/KE hu emendat skond l-Anness għal din id-Deċiżjoni.
Artikolu 2
Din id-Deċiżjoni tapplika mill-24 ta’ Ġunju 2005.
Artikolu 3
Din id-Deċiżjoni hija indirizzata lill-Istati Membri.
Magħmul fi Brussell, nhar l-20 ta’ Ġunju 2005.